**KONKURRANSEGRUNNLAG**

Plan- og designkonkurranse (idekonkurranse)

etter forskrift om offentlige anskaffelser

del I og V

for utvikling av

Sirkulær emballasje for byggeplass

**Innhold**

[1 Plan- og designkonkurranse 3](#_Toc49512401)

[2 Oppdraget 3](#_Toc49512402)

[2.1 Anskaffelsesprosedyre 3](#_Toc49512403)

[2.2 Konkurransedokumenter 3](#_Toc49512404)

[2.3 Oppdragsgiver 3](#_Toc49512405)

[2.4 Immaterielle rettigheter 4](#_Toc49512406)

[2.5 Vederlag for deltakelse i konkurransen 4](#_Toc49512407)

[2.6 Offentlig innsyn i konkurransedokumenter 4](#_Toc49512408)

[2.7 Skatteattest 4](#_Toc49512409)

[2.8 Språk 4](#_Toc49512410)

[2.9 Tentativ tidsplan for gjennomføring av plan- og designkonkurranse 5](#_Toc49512411)

[2.10 Spørsmål til konkurransedokumentene 5](#_Toc49512412)

[3 BEHOVSBESKRIVELSE 6](#_Toc49512413)

[4 REGLER FOR INNGÅELSE OG GJENNOMFØRING AV PLAN- OG DESIGNKONKURRANSEN 6](#_Toc49512414)

[5 KVALIFIKASJONSKRAV 8](#_Toc49512415)

[5.1 Leverandørens registrering, autorisasjon mv. 8](#_Toc49512416)

[6 UTVELGELSESKRITERIER 8](#_Toc49512417)

[7 KRITERIER FOR JURYENS VURDERING 9](#_Toc49512418)

[8 INNLEVERING AV KVALIFIKASJONSSØKNAD 9](#_Toc49512419)

[9 INNLEVERING AV LØSNINGSFORSLAG 10](#_Toc49512420)

[10 VEDLEGG 10](#_Toc49512421)

# Plan- og designkonkurranse

Plan- og designkonkurranse er en anskaffelsesprosedyre som gjør det mulig for oppdragsgiveren å få utarbeidet et planleggings- eller prosjekteringsarbeid, inkludert et design eller et konsept.

Oppdragsgiver vil gjennomføre en begrenset plan- og designkonkurranse. På basis av foreliggende kvalifikasjonsgrunnlag velges inntil seks leverandører til å delta i plan- og designkonkurransen.

Honorar til konkurransedeltagerne er nærmere omtalt i pkt. 2.6.

Hvilken plan, hvilket design eller konsept som vinner, skal avgjøres av en uavhengig jury. Juryen skal vurdere løsningsforslagene basert på kriteriene i konkurransegrunnlaget og opp mot oppdragsgivers beskrivelse av behovet. Den skal altså ikke tas hensyn til annen informasjon som juryen eventuelt har eller får underveis i prosessen.

Det vil bli kåret en vinner som det inngås en oppdragsavtale med for å utvikle en prototype basert på løsningsforslaget.

# Oppdraget

## Anskaffelsesprosedyre

Konkurransen gjennomføres som en plan- og designkonkurranse i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og V, med de presiseringer og suppleringer som er angitt i konkurransegrunnlaget.

Det vil inngås en oppdragsavtale basert på SSA-O (oppdragsavtalen) med vinneren av konkurransen.

## Konkurransedokumenter

Konkurransedokumentene består av følgende deler:

1. Konkurransegrunnlag (dette dokumentet)
2. Vedlegg A: Behovsbeskrivelse sirkulær emballasje for byggeplass

## Oppdragsgiver

For informasjon om Bærum kommune, se www.baerum.kommune.no

Oppdragsgivers kontaktperson er:

Navn: Martin Skaarer

Tjenestested: Anskaffelsesenheten

Det skal ikke være kontakt/kommunikasjon med andre personer hos oppdragsgiver hva gjelder denne konkurransen enn nevnte kontaktperson.

## Immaterielle rettigheter

Tilbydere beholder alle materielle og immaterielle rettigheter til alle resultater som utvikles eller utarbeides i denne konkurransen, med mindre annet er avtalt i det enkelte tilfellet.

## Vederlag for deltakelse i konkurransen

De prekvalifiserte deltakerne som blir invitert til å delta i plan- og designkonkurransen vil være berettiget til et honorar oppad begrenset til kr. 200.000,- inkl. mva. for utarbeidelse av løsningsforslaget. Leverandørens faktura skal spesifiseres og dokumenteres slik at Oppdragsgiver enkelt kan kontrollere fakturaen i forhold til det avtalte vederlag.

Det er en forutsetning for utbetaling av honorar, at konkurranseforslagene leveres i samsvar med konkurransereglene.

Leverandøren må selv bære alle kostnader utover dette beløpet. Det vil ikke bli utbetalt vederlag til leverandører for arbeid knyttet til forespørselen om å bli pre-kvalifisert til konkurransen.

Det vil bli kåret en vinner blant løsningsforslagene som det inngås en oppdragsavtale med for å utvikle en prototype basert på løsningsforslaget. Leverandørens honorar i forbindelse med denne oppdragsavtalen vil ikke overstige 300.000 kr inkl. mva.

## Offentlig innsyn i konkurransedokumenter

Oppdragsgiver vil holde konkurranseprotokollen og vinnerforslagene i konkurransen skjermet for offentlig innsyn frem til det er inngått en oppdragsavtale med en vinnere i konkurransen. Fra dette tidspunkt vil dokumentene i anskaffelsen som utgangspunkt være offentlige. Det vil ikke bli gitt innsyn i opplysninger som er å anse som forretningshemmeligheter eller taushetsbelagte personopplysninger.

## Skatteattest

Leverandører skal på forespørsel levere skatteattest for merverdiavgift og skatteattest for skatt. Dette gjelder bare dersom leverandøren er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Språk

All skriftlig og muntlig kommunikasjon i forbindelse med denne konkurransen skal foregå på norsk. Språkkravet gjelder også selve løsningsforslaget.

Løsningsforslag som ikke oppfyller språkkravet, vil kunne bli avvist.

## Tentativ tidsplan for gjennomføring av plan- og designkonkurranse

Oppdragsgiver har lagt opp til følgende tidsrammer for prosessen:

|  |  |
| --- | --- |
| **Aktivitet** | **Tidspunkt** |
| Utlysning av plan- og designkonkurranse | 31.08.2020 |
| Informasjonsmøte | 08.09.2020 kl. 10:00 |
| Referat fra informasjonsmøte | 10.09.2020 |
| Frist for å stille spørsmål til konkurransen/konkurransedokumentene | 10.09.2020 kl. 12:00 |
| **Frist for å levere forespørsel om å bli kvalifisert** | **21.09.2020 kl. 12:00** |
| Meddelelse til leverandører om deltakelse | 23.09.2020 |
| **Frist for innlevering av løsningsforslag** | **07.12.2020 kl. 12:00** |
| Formell kåring av vinner | 15.12.2020 |
| \* Inngåelse av oppdragsavtale | 18.12.2020 |

\* Nærmere informasjon om inngåelsen av oppdragsavtale, vil bli gitt etter formell kåring av vinner.

## Spørsmål til konkurransedokumentene

Oppdragsgiver oppfordrer leverandøren til å sette seg godt inn i konkurransedokumentene og stille spørsmål dersom noe er uklart. Dersom det oppdages feil i konkurransedokumentene, bes det om at dette formidles skriftlig til oppdragsgivers kontaktperson. Dersom oppdragsgiver foretar rettelser, suppleringer eller endringer av konkurransegrunnlaget vil orientering bli sendt til alle som har mottatt konkurransegrunnlaget.

Eventuelle spørsmål leverandørene måtte ha til konkurransedokumentene må fremmes innen fristen i dette dokumentets pkt. 2.10. Eventuelle spørsmål skal sendes skriftlig, via konkurransegjennomføringsverktøyet (KGV). Alle spørsmål vil bli besvart i anonymisert form og gjort tilgjengelig for alle som har meldt interesse for konkurransen i konkurransegjennomføringsverktøyet.

# BEHOVSBESKRIVELSE

Behovsbeskrivelse ligger i Vedlegg A. Behovsbeskrivelsen består av en innledende bakgrunn og en beskrivelse av behovet til oppdragsgiver og de ønsker og krav som oppdragsgiver har til løsningen.

# REGLER FOR INNGÅELSE OG GJENNOMFØRING AV PLAN- OG DESIGNKONKURRANSEN

Gjennomføring av konkurransen omfatter følgende stadier:

1. Kunngjøring av konkurransen

Konkurransen starter når konkurransedokumentet/konkurransedokumentene har blitt kunngjort på Doffin. I behovsbeskrivelsen under p.3 beskrives utfordringen som oppdragsgiver ønsker å løse og de ønsker og krav som oppdragsgiver har til løsningen.

Leverandører som har ideer som kan løse utfordringen, oppfordres til å søke om å bli pre-kvalifisert til å delta i konkurransen. Bare de tilbyderne som oppfyller kvalifikasjonskravene og som har blitt invitert, vil få anledning til å levere et løsningsforslag på utfordringen. Se nærmere om kvalifikasjonskrav i pkt. 5.

Oppdragsgiver planlegger å invitere opptil seks leverandører til å utarbeide et løsningsforslag. Dersom flere enn seks kvalifiserte leverandører leverer forespørsel om deltakelse til konkurransen vil oppdragsgiver velge ut blant disse leverandørene på grunnlag av utvelgelseskriteriene i pkt. 6.

1. Utarbeidelse av løsningsforslag

Inviterte leverandører utarbeider på bakgrunn av behovsbeskrivelsen et løsningsforslag.

Løsningsforslaget sendes til oppdragsgiver innen frist for innlevering av løsningsforslag. Løsningsforslag som leveres etter fristen vil bli avvist.

Det skal ikke fremkomme av løsningsforslaget hvem det er utarbeidet av. Dette skal kun oppgis i følgebrevet til forslaget. Det er tilbyders ansvar at både konkurranseforslaget er anonymt og at anonymiteten ikke brytes før etter offentliggjøring.

Utkast hvor anonymiteten er brutt og dette ikke kan avhjelpes eller oppdragsgiver finner at det ikke kan avhjelpes med enkle midler før det sendes til juryen, vil utelukkes fra bedømmelsen. I øvrige tilfeller kan utkastet avvises.

Vesentlig avvik fra konkurransens forutsetninger og rammevilkår vil medføre avvisning.

Samtlige løsningsforslag vil bli påført et «motto» som vil gjøre det lettere for juryen å identifisere løsningsforslaget uten at anonymiteten brytes. Leverandøren bes om å utforme et slikt motto.

Tilbydere har mulighet til å stille spørsmål til konkurransedokumentene før utløp av spørsmålsfristen.

1. Evaluering av løsningsforslag

Oppdragsgiver vil sette sammen en uavhengig jury som vil kåre vinnere av konkurransen.

Løsningsforslagene vil bli anonymisert for juryen. Dette betyr at den person som registrerer og anonymiserer forslagene, ikke vil delta i juryen.

Selv om løsningsforslagene er anonyme, vil det være mulig for juryen å stille avklaringsspørsmål til deltakende leverandører. For å sikre anonymitet, vil dialogen skje skriftlig. Det vil altså ikke bli gjennomført fysiske møter mellom juryen og leverandørene.

Alle inviterte tilbydere som sender inn løsningsforslag i tråd med de formelle kravene i konkurransen, vil få sine løsningsforslag evaluert.

1. Kåring av vinner

Evaluering av innkomne løsningsforslag vil bli foretatt på grunnlag av vurderingskriteriene i pkt. 7.

Det velges ut kun ett vinnerforslag i konkurransen.

Juryen forbeholder seg retten til å ikke kåre noen vinner dersom de innsendte løsningsforslagene ikke tilfredsstiller målsetningen for konkurransen.

Juryen vil dokumentere evalueringen i protokoll som skal inneholde juryens merknader og eventuelle spørsmål som krever klargjøring samt utarbeide en rapport som viser resultatet av konkurransen. Rapporten skal bl.a. inneholde:

• En generell oppsummering av juryens samlede vurderinger og konklusjoner

• Begrunnelse for avvisning dersom noen er avvist fra bedømmelse

• En individuell vurdering av de premierte utkast i forhold til bedømmelseskriteriene

• Begrunnelse for kåring av vinneren og evt. rangering av de øvrige utkastene

• Råd for videre arbeid med oppgaven

Juryens rapport vil bli offentliggjort samtidig som juryens avgjørelse offentliggjøres.

1. Prototyping av valgt løsningsforslag

Det vil inngås en oppdragsavtale med vinneren av konkurransen. Formålet med oppdragsavtalen er å utvikle en prototype basert på det vinnende løsningsforslaget. Leverandørens vederlag under oppdragsavtalen er maksimalt 300.000 kr (inkl. mva).

Nærmere informasjon om inngåelsen av oppdragsavtalen, vil bli gitt etter formell kåring av vinner.

# KVALIFIKASJONSKRAV

## Leverandørens registrering, autorisasjon mv.

| **Krav**  | **Dokumentasjonskrav**  |
| --- | --- |
| Leverandøren skal være registrert i et foretaksregister, faglig register eller et handelsregister i den staten leverandøren er etablert. | Norske selskaper: FirmaattestUtenlandske selskaper: Godtgjørelse på at selskapet er registrert i foretaksregister, faglig register eller et handelsregister i den staten leverandøren er etablert. |
| Leverandøren skal ha erfaring som er relevant i lys av Oppdragsgivers behovsbeskrivelse. Med relevant erfaring menes at det enten er samme fagområde/tematikk, at det er en tilsvarende prosess, eller ved at det demonstrerer tilbyders evne til å frembringe en ny løsning på et etablert problem. | Beskrivelse av leverandørens inntil to mest relevante oppdrag/internt arbeid (referanseprosjekt). Beskrivelsen må inkludere angivelse av oppdragets verdi, tidspunkt og mottaker (navn, telefon og e-post).  |

# UTVELGELSESKRITERIER

Dersom det melder seg flere enn 6 kvalifiserte leverandører, vil oppdragsgiver foreta en utvelgelse basert på følgende utvelgelseskriterier:

1. Referanseprosjektenes relevans i lys av Oppdragsgivers behovsbeskrivelse, vektes 100 %.

# KRITERIER FOR JURYENS VURDERING

Vurderingskriterier er de kriterier som juryen vil legge vekt på. En samlet vurdering av forslagene etter kriteriene vil avgjøre hvem av de kvalifiserte tilbyderne som vil bli tildelt en tjenesteavtale for å utvikle en prototype på løsningsforslaget.

I denne konkurransen har man valgt følgende vurderingskriterier. Kriteriene er ikke angitt i prioritert rekkefølge.

| Vekting | Kriterier | Dokumentasjonskrav |
| --- | --- | --- |
| 10 % | Grad av innovasjon utover minimumskrav: *Løsningen må inneholde elementer av innovasjon, og den ferdige løsningen kan ikke eksistere på markedet i dag.* | Redegjør for grad av innovasjon. |
| 30 % | Kostnadseffektivitet og fleksibilitet | Redegjør for kostnadseffektivitet og fleksibilitet. Herunder løsningens kostnader/pris, potensiale for om løsningen kan tilpasses ulike byggeplasser og om løsningen kan effektivisere arbeidsprosesser. |
| 30 % | Gjennomførbarhet og bruksområde | Redegjør for gjennomførbarhet og bruksområde.Herunder potensiale for at løsningen kan gjennomføres i dagens byggeprosess og bredden av materialer/produkter som løsningen kan benyttes i tilknytning til. |
| 30 % | Forventede miljøeffekter | Redegjør for forventede miljøeffekter. Herunder potensiale for reduksjon av avfall som genereres fra emballasje, for reduksjon i materialbruk og/eller utslipp som følge av mindre produksjon og/eller bruk av emballasje og potensiale for å redusere avfall fra de største innsatsfaktorene på en byggeplass. |

# INNLEVERING AV KVALIFIKASJONSSØKNAD

Leverandøren bes innenfor fristen **21. september 2020 klokken 12.00** ovenfor levere inn:

* Bekreftelse på at leverandøren forespør om deltakelse i konkurransen signert av person med myndighet til å forplikte leverandøren.
* Angitt dokumentasjon for kvalifikasjonskravene, jf. punkt 5.1 ovenfor.

Det aktuelle leveres elektronisk gjennom Mercell (KGV).

# INNLEVERING AV LØSNINGSFORSLAG

Leverandører som har fått tilbakemelding om at de er kvalifisert bes innenfor fristen **7. desember 2020 klokken 12.00** levere inn:

* Komplett beskrivelse av løsningen.
* Besvarelse i henhold til kriteriene som fremkommer under punkt 7 ovenfor, og som er signert av person med myndighet til å forplikte leverandøren.

Det aktuelle leveres elektronisk gjennom Mercell (KGV).

# VEDLEGG

* Vedlegg A: Behovsbeskrivelse med behovsmatrise
* Vedlegg B: Notat Feltarbeid i forprosjekt for emballasjesmarte byggeplasser